Document ID: /roh_data/filtered/fineweb-2-filterrobots_roh.jsonl.gz/49457

Cartas dal di SBB
Reservaziun
Pro’l cumün da Val Müstair survegnan indigens e giasts las cartas dal di dal cumün a cundiziuns favuraivlas. Cun quella pon Ellas / Els viagiar ün di in tuot la Svizra pel import da CHF 45.- Cun la carta dal di viagian Ellas / Els al di da la validità cun la viafier federala (SBB) cun la viafier retica (RhB), viafiers privatas, autos da posta, intrapraisas da barchas, trams e bus.
Las cartas dal di pon gnir reservadas al fanestrigl da la controlla d’abitants e pon gnir reservadas 90 dis avant la data dal viadi sur quista plattafuorma da reservaziun, per telefon obain al fanestrigl. Ün barat da las cartas cumpradas obain üna restituziun da l’import pajà nun es pussibel.